Էլի առավոտ: Դառը սուրճ, մի ժամ ցնցուղի տակ: Զգացում, որ ուշանում ես գործից ու քեզ այնտեղ չեն էլ սպասում: Մի բաժակ գինի՝ անպիտանությանդ ու մեռած վստահությանդ համար: Մի քանի ծուխ: Ամեն ինչ էլի վատ է: Երկու բաժակ: Ուր երկուսը, այնտեղ էլ երրորդը: Ձեռքերդ սառել են, իսկ դու եռում ես: Ուշադրություն ես դարձնում, թե ինչ սիրուն է կաթիլը թափվում ծառից...: Դուրս արի, գնա, տես ինչ ունի քաղաքը: Ավտոբուսի դուռը բացվեց: Դատարկ-դատարկ է: Աշխարհը քեզ ունի: Աշխարհի ինչ պետքն ես դու: Պատահական երևույթ...: